|  |  |
| --- | --- |
| Grafikus felhasználói interfész tervezése | WPF Önálló Challenge 😊 |
| **Név:** | **Neptunkód:** |

**Készítsen szoftvert PC építéshez!**

*A feladatot a tanult MVVM rétegzés szerint készítse el!*

A főablak legyen függőlegesen 3 részre osztva! A bal oldalon listbox, a jobb oldalon listbox, középen egy stackpanel helyezkedjen el, amiben Labelek, Buttonok, stb. vannak

A program indítása után a „Betöltés” gombra kattintva a bal oldali listboxban jelenjenek meg számítógép hozzávalók (cpu-k, ramok, tárolók, alaplapok). Pl. 3 féle ram, 3 féle cpu, 3 féle ssd, 3 féle alaplap. Ezt a kategorizálást (4 fajta komponensből valamelyik) vagy stringgel vagy enummal oldja meg! A hozzávalókat/komponenseket tetszőleges fájlból olvassuk be!

A fajtát jelöljük valamilyen egyedi háttérszínnel a labelen. Minden komponensnek van ára, fajtája és megnevezése. A listboxelemben jelenjen meg az ár és a megnevezés is!

A jobb oldali listboxba összeépíthetünk egy PC-t! De alaplapból és CPU-ból csak egyet lehet beletenni, a többiből többet is! A jobb oldali listbox kinézete tetszőleges.

Mielőtt egy komponenst beleteszünk a gépbe, megnyomhatunk a kijelölése után egy akciózás gombot, amitől 10%-al olcsóbb lesz. Figyeljen arra, hogy betehetünk egy normál árú ram-ot meg egy akciós ramot is, de ettől az első nem válik akcióssá!

A stackpanelen lehessen látni az összárat és lehessen komponenst törölni is a gépből. Ekkor az összár csökken.

Komponenseket szerkeszteni nem kell. Viszont legyen egy gomb, ami megnyit egy új ablakot. És ebben az új ablakban legyenek felsorolva tételesen a számítógépbe helyezett komponensek. Mint egy számla tételsorai. (Nem kell megoldani, hogy a több darabos termékek úgy látszanak, hogy XYZRam – 2db, mehet minden külön sorba).

A második ablakban nem kell rétegezni, át lehet adni konstruktoron a megfelelő gyűjteményt és akár egy ciklussal labeleket generálni. Az értékelendő rész a Logicból az ablak megnyitási folyamatának helyes implementálása.

Amikor az ablakot megnyitjuk, ezzel egyidőben az összeállított konfig tartalma legyen kiírva valamilyen szöveges fájlba (akár txt-be).

**Értékelés:** Összesen: **40p** (35-től jeles, 30-tól jó, 25-től közepes, 20-tól elégséges)

|  |  |  |
| --- | --- | --- |
| **Feladat** | **Elérhető** | **Elért** |
| Főablak kinézet | 5 |  |
| Listbox template | 5 |  |
| Listboxelem háttérszín | 5 |  |
| Akciózás | 5 |  |
| Összár | 5 |  |
| Új ablak | 10 |  |
| Fájlkezelés | 5 |  |